Alborea

Alborea ye un municipio d'o nord-este d'a provincia d'Albacet (Castiella-La Mancha). A suya población ye de 778 habitants (2014) en una superficie de 72,05 km² y una densidat de 10,8 hab/km².

 Mugas  
O suyo termin municipal muga con Requena, Casas de Ves, Casas-Ibáñez, Alcalá del Xúcar y Villatoya.

 Toponimia 
Bel autor lo relaciona con l'arabe burdj, (como Burcharaloz y Alborche), pero a traviés d'a forma diminutiva al-Buráyyadj Robert Pocklington: Toponimia ibérica, latina y árabe de la provincia de Albacete. Revista de estudios albacetenses, Nº 55, 2010, p 151. comparable con "torreciella".

Ha existiu una variant con epentesi antihiatica Alboreya documentada en textos medievals valencianos que rechistran a importación de trigo dende Aragón y tierras d'interior entre 1385 y 1391 Agustín Rubio Vela: Valencia y los aragoneses en la baja Edad Media: la ruta del trigo. Caplletra 32 (Primavera 2002), pp. 95-110..

 Parla 
A parla d'Alborea penteneixe a lo conchunto d'o dialecto manchego, con adstrato aragonés y catalán. Entre os aragonesismos trobamos ablentar, anieblar, barral, caparra, chulla, emboticar enrobinarse, esclafar , festear, forcate, güenya, halda, jetazo, melsa, mojete, rodancha, rosigar, rosigón, samugo, silleta, tocho, tranquillo, yayo, zuro María Josefa García Payer Un ejemplo de Castellano como complejo dialectal: el habla de Alborea Alaxarch. Revista de Estudios de La Manchuela, nº 2.

 Historia 
L'orichen d'este nuclio de población se troba ligau a la Reconquiesta. Yera una aldeya que perteneixió primero a lo bispato de Cuenca, dimpués a Alarcón y dende 1226 dica o sieglo XIX a Exorquera.

 Referencias 

Categoría:Localidaz d'a provincia d'Albacet